ການສໍ້ໂກງຂອງເຈົ້າໜ້າທີ່ ແລະການບໍ່ປະຕິບັດຕາມລະບຽບ ຂອງປະຊາຊົນຈໍານວນນຶ່ງ ຄືບັນຫາໃນການສະກັດກັ້ນໂຄວິດ
ຂະນະທີ່ໂຄວິດ-19 ສາຍພັນແດລຕາ ທີ່ເປັນສາຍພັນທີ່ແຜ່ເຊື້ອ ຂະຫຍາຍເປັນວົງກວ້າງຢ່າງວ່ອງໄວ ເຂົ້າໄປແຜ່ຜາຍໃນຊຸມຊົນຢູ່ນີ້ ປະຊາຊົນຈໍານວນນຶ່ງ ກໍບໍ່ປະຕິບັດລະບຽບການ ໃນການສະກັດກັ້ນການແຜ່ເຊື້ອໄວຣັສ.
ຂະນະທີ່ລາວ ກໍາລັງຈະເປີດປະເທດ ແລະຈັດບຸນທາດຫຼວງຕາມປະ ເພນີໃນອາທິດນີ້ ແລະກຽມຮັບຕ້ອນວັນຊາດທີ 2 ທັນວາ ທີ່ຈະມີພິທີເປີດການໃຊ້ທາງລົດໄຟຄວາມໄວສູງຢ່າງເປັນທາງການຢູ່ນີ້ ລັດຖະບານລາວກໍປະສົບກັບຄວາມຫຍຸ້ງຍາກຫລາຍ ໃນການສະກັດກັ້ນ ການລະບາດຂອງພະຍາດໂຄວິດ-19 ໂດຍສະເພາະແມ່ນຢູ່ໃນນະຄອນຫລວງວຽງຈັນບ່ອນທີ່ເປັນຈຸດດຸເດືອດຂອງ ການແຜ່ລະບາດຂອງໂຄວິດ-19 ມາໄດ້ຫຼາຍເດືອນແລ້ວນັ້ນ ທັງນີ້ກໍເປັນຍ້ອນການບໍ່ປະຕິບັດມາດຕະການຈໍາກັດການແຜ່ລະບາດຂອງພະຍາດ, ການສໍ້ໂກງຂອງພະນັກງານກ່ຽວຂ້ອງແລະການສໍ້ລາດບັງຫຼວງຂອງເຈົ້າໜ້າທີ່ ໄຊຈະເລີນສຸກ ມີລາຍງານເລື້ອງນີ້ ຈາກນັກຂ່າວຂອງພວກເຮົາ ມາສະເໜີທ່ານໃນອັນດັບຕໍ່ໄປ ອີກບໍ່ເທົ່າໃດວັນ ງານບຸນນະມັດສະການພະທາດຫລວງໃນນະຄອນຫລວງວຽງ ຈັນ ຊຶ່ງເປັນງານມະໂຫລານບຸນປະຈໍາປີ ຕາມປະເພນີທີ່ມີຊື່ລືນາມຂອງລາວ ກໍ ຈະຈັດຂຶ້ນແລ້ວ ກໍຄື ນັບແຕ່ວັນທີ 17 ຫາ 19 ອາທິດນີ້ ທາງການລາວໄດ້ມີແຜນທີ່ຈະເປີດໃຫ້ທໍາການສະເຫລີມສະຫລອງກັນໃນລະດັບໃດນຶ່ງ ຂະນະດຽວກັນຊາວລາວທົ່ວປະເທດ ກໍກໍາລັງກະກຽມຕ້ອນຮັບວັນຊາດທີ 2 ທັນວາ ຊຶ່ງປີນີ້ຈະເປັນປີພິເສດທີ່ສຸດ ເພາະ ສປປ ລາວ ຈະໄດ້ຈັດພິທີເປີດການບໍລິການທາງລົດໄຟຄວາມໄວສູງ ຢ່າງເປັນປະຫວັດການ ໄປພ້ອມໆກັບການສະຫລອງວັນສ້າງຕັ້ງປະເທດຄົບຮອບ 47 ປີ ໃນນັ້ນທາງການລາວມີແຜນທີ່ຈະເປີດປະເທດ ໃຫ້ນັກທ່ອງທ່ຽວ ທັງພາຍໃນແລະຈາກຕ່າງປະເທດເດີນທາງໄປທ່ອງທ່ຽວແຫ່ງ ຕ່າງໆໄດ້ ແຕ່ວ່າໃນເຂດນະຄອນຫລວງວຽງຈັນ ທີ່ຍັງສືບຕໍ່ເປັນເຂດທີ່ມີປະຊາ ຊົນຕິດໄວຣັສໂຄໂຣນາຫຼາຍທີ່ສຸດໃນປະເທດນັ້ນ ກໍປະສົບຄວາມຫຍຸ້ງຍາກຫຼາຍ ໃນການສະກັດກັ້ນ ບໍ່ໃຫ້ຈໍານວນຜູ້ຕິດເຊື້ອໃໝ່ປະຈໍາວັນເພີ້ມຂຶ້ນໄດ້ ນັບແຕ່ເລີ້ມມີຄື້ນຟອງການລະບາດຮອບສາມຂອງໂຄວິດ-19 ໃນວັນທີ 18 ກັນຍາເປັນຕົ້ນມາ ໂຕເລກຫລ້າສຸດໃນລາວແມ່ນມີຜູ້ຕິດເຊື້ອຫລາຍກວ່າ 53,200 ຄົນ, ໃນນັ້ນນະຄອນຫລວງວຽງຈັນ ມີຜູ້ຕິດເຊື້ອສະສົມເກືອບຮອດ 19,000ຄົນ ຊຶ່ງເປັນໂຕເລກທີ່ສູງກວ່າໝູ່ທີ່ສຸດໃນປະເທດ ໃນວັນທີ 13 ຜ່ານມາ ທົ່ວປະເທດມີຜູ້ຕິດເຊື້ອໃໝ່ 1,032 ຄົນ ໃນນັ້ນນະຄອນຫລວງວຽງຈັນມີຜູ້ຕິດເຊື້ອໃໝ່ 400 ກວ່າຄົນ ຂະນະທີ່ໂຄວິດ-19 ສາຍພັນແດລຕາ ທີ່ເປັນສາຍພັນທີ່ແຜ່ເຊື້ອຂະຫຍາຍເປັນວົງກວ້າງຢ່າງວ່ອງໄວ ເຂົ້າໄປແຜ່ຜາຍໃນຊຸມຊົນຢູ່ນີ້ ປະຊາຊົນຈໍານວນນຶ່ງ ກໍບໍ່ປະຕິບັດລະບຽບການໃນການສະກັດກັ້ນການແຜ່ເຊື້ອໄວຣັສໂຄໂຣນາ ເຊັ່ນມາດຕະການຫ້າມຄົນຈາກຫລາຍເຮືອນໄປຊຸມແຊວກັນ ເຖິງແມ່ນຈະມີການປະກາດປິດເມືອງຢ່າງເຄັ່ງຄັດມາໄດ້ຫລາຍເດືອນແລ້ວກໍຕາມ ດັ່ງປະຊາຊົນທ່ານນຶ່ງ ໃນເຂດເມືອງສີໂຄດຕະບອງ ເລົ່າສູ່ຟັງວ່າ: ພ້ອມກັນນັ້ນກໍມີການກິນສິນບົນຂອງພະນັກງານທີ່ກ່ຽວຂ້ອງໂດຍສະເພາະແມ່ນ ຢູ່ໃນກຸ່ມຂອງພວກເຈົ້າໜ້າທີ່ຜູ້ປະຕິບັດກົດໝາຍ ຊຶ່ງປະຊາຊົນທ່ານນັ້ນ ເລົ່າໃຫ້ ຟັງອີກວ່າ: ນອກນັ້ນ ຍັງມີການຝ່າຝືນລະບຽບ ໃນການຮັກສາໄລຍະຢູ່ຫ່າງກັນ ຂອງທາງຝ່າຍເຈົ້າໜ້າທີ່ຂັ້ນສູງທີ່ມີອໍານາດເອງອີກ ດັ່ງທີ່ປະຊາຊົນທ່ານນຶ່ງອີກ ໃນເມືອງ ນາຊາຍທອງ ໃຫ້ຂໍ້ສັງເກດການວ່າ: ພ້ອມກັນນັ້ນ ທາງລັດຖະບານກໍຍັງບໍ່ມີມາດຕະການຄຸ້ມຄອງຢ່າງມີປະສິດທິຜົນ ຕໍ່ພະນັກງານທີ່ໃຫ້ການບໍລິການແກ່ປະຊາຊົນທີ່ຕິດເຊື້ອພະຍາດນີ້ ດັ່ງການບອກ ເລົ່າຂອງພະນັກງານທ້ອງຖິ່ນ ໃນຫ້ອງການຜູ້ຕາງໜ້າ ຂອງສະຫະພາບຢູໂຣບ ໃນລາວ ກ່າວສູ່ຟັງວ່າ ມີການເກັບເງິນຈາກພວກຄົນປ່ວຍຕິດເຊື້ອພະຍາດນີ້ ທີ່ເຂົ້າ ໄປຢູ່ໃນບ່ອນກັກກັນ ທີ່ທາງການຈັດສັນໄວ້ໃຫ້ນັ້ນ ຊຶ່ງທ່ານນາງເວົ້າວ່າ: ສະພາບການຫຍໍ້ທໍ້ທັງໝົດໃນສັງຄົມທີ່ວ່າມານີ້ເປັນການຂັດຕໍ່ຄໍາສັ່ງຂອງສໍານັກງານນາຍົກ ໄດ້ປະກາດສະພາວະສຸກເສີນອອກມານັບແຕ່ວັນທີ 18 ກັນຍາວ່າ ໃຫ້ນະຄອນຫລວງວຽງຈັນປິດເມືອງ ຊຶ່ງໄດ້ສືບຕໍ່ຍືດເວລາອອກມາເລື້ອຍໆ ຊຶ່ງ ຄໍາສັ່ງຄັ້ງຫລ້າສຸດ ທີ່ອອກມາໃນວັນທີ30 ຕຸລາ ຜ່ານມາວ່າໃຫ້ປິດບ້ານ ປິດເມືອງທີ່ມີການລະບາດຂອງໂຄວິດ-19 ຫລາຍນັ້ນ ຈົນຮອດວັນທີ 14 ເດືອນນີ້ ສະນັ້ນ ມັນກໍເປັນການຍາກຫລາຍທີ່ຈະເຮັດໃຫ້ຕົວເລກຜູ້ຕິດເຊື້ອ ໃນນະຄອນ ຫລວງດັ່ງກ່າວຫລຸດລົງໄດ້